Vir groentjies en veterane: inligting en inspirasie. Vereenvoudig jou tuisskool vir gemoedsrus. Kom hoor wat sê die wet en die welsyn. Kom vra jou vrae en leer by mekaar. Jy is welkom!
Karin van Oostrum van die Pestalozzi Trust is die aanbieder. Sy is sedert 1992 saam met haar oorlede man, Leendert, betrokke in tuisonderwys en het saam met hom die Vereniging vir Tuisonderwys in 1992 gestig en die Pestalozzi Trust in 1998. Nie een van haar drie dogters was ooit in die skool nie.
“Die inligtingsdag het aan ons vrae voldoen en beslis vir my meer rigting gegee. Ons het dit geweldig geniet. Ons was veral bekommerd oor die nuwe wet en wat daarmee gepaard gaan en die implikasie daarvan. Ons is gerus gestel om te weet dat julle daar is vir ons, want die wet is maar grieks vir ons.”